Ուեսեքսի կոմս Ջեյմս

**Ջեյմս Ալեքսանդր Ֆիլիպ Թեո Մաունթբաթեն-Վինձոր, Ուեսեքսի կոմս** (**', ), 2007-2023 թվականներին **Սևեռնի վիկոնտ*', [[Արքայազն Էդվարդ (Ուեսեքսի կոմս)|Էդինբուրգի դուքս Էդուարդ արքայազնի]] և Էդինբուրգի դքսուհի Սոֆիի կրտսեր զավակն ու միակ որդին։ [[Չարլզ III (Մեծ Բրիտանիայի թագավոր)|Չարլզ III թագավորի]] կրտսեր զարմիկը։ Ծնվել է իր հայրական տատիկի՝ [[Եղիսաբեթ II|Եղիսաբեթ II թագուհու]] գահակալության տարիներին, այդ ժամանակ բրիտանական գահի ժառանգորդների շարքում եղել է 8-րդը։ Ներկայումս 16-րդն է։

== Մանկություն ==
Ջեյմսը ծնվել է 2007 թվականի դեկտեմբերի 17-ին, Սուրեյի Ֆրիմլի Պարկ հիվանդանոցում՝ [[Կեսարյան հատում|կեսարյան հատման]] միջոցով։ Նրա հայրը՝ [[Արքայազն Էդվարդ (Ուեսեքսի կոմս)|Էդինբուրգի դուքս արքայազն Էդվարդը,]] [[Եղիսաբեթ II|Եղիսաբեթ II թագուհու]] և [[Արքայազն Ֆիլիպ|Էդինբուրգի դուքս արքայազն Ֆիլիպի]] կրտսեր զավակն էր։ Նրա մայրը՝ Սոֆին, Էդինբուրգի դքսուհին, աշխատել է հասարակայնության հետ կապերի ոլորտում, նախքան 1999 թվականին ամուսնության միջոցով թագավորական ընտանիքի անդամ դառնալը։ Նրա լրիվ անունը՝ Ջեյմս Ալեքսանդր Ֆիլիպ Թեո, հայտարարվել է դեկտեմբերի 21-ին։ Ունի  ավագ քույր՝ Լուիզը։

Ջեյմսը մկրտվել է 2008 թվականի ապրիլի 19-ին [[Վինձոր ամրոց|Վինձորի ամրոցի]] մասնավոր մատուռում, արարողությանը ներկա են գտնվել նրա մկրտության հոգևոր հայրերն ու մայրերը՝ Ալասթեր Բրյուսը, Դանկան Բուլիվանտը, Թոմաս Հիլը, Դենիզ Պուլթոնը և Ջինի Իրվինը, ինչպես նաև նրա հորական տատիկն ու պապիկը՝ Եղիսաբեթ II թագուհին և արքայազն Ֆիլիպը։

== Կրթություն ==
Ջեյմսը 2011-2021 թվականներին սովորել է Իգլ Հաուս դպրոցում, որը Բերկշիր նահանգի Սանդհերսթի մոտ գտնվող համատեղ ուսուցման նախապատրաստական դպրոց է, այնուհետև շարունակել է ուսումը [[Օքսֆորդշիր]]ի մասնավոր Ռադլի քոլեջում։

== Պաշտոնական ներկայություններ ==
Ջեյմսն առաջին անգամ պաշտոնապես ներկայացել է [[Բրիտանական թագավորական ընտանիք|Թագավորական ընտանիքի]] կառքերի երթի՝ Լոնդոնում ամեն տարի անցկացվող *Դրոշի զորահանդեսում* (Trooping the Colour) 2016 թվականի արարողության ժամանակ: Այդ արարողությանը կրկին մասնակցել է 2022 թվականին։

2020 թվականի սեպտեմբերին [[Հեմփշիր]]ի Սաութսի լողափի «Մեծ բրիտանական լողափի մաքրման» ծրագրի ժամանակ  միացել է իր ծնողներին օգնելու՝ ի աջակցություն Ծովային պահպանության ընկերության։

2022 թվականի մարտի 29-ին իր պապիկի՝ [[Արքայազն Ֆիլիպի մահ և թաղում|արքայազն Ֆիլիպի հիշատակին]] նվիրված շնորհակալության պատարագից հետո Ջեյմսը մասնակցել է Եղիսաբեթ II թագուհու պլատինե հոբելյանի շրջանակում կազմակերպված Ազգային շնորհակալության ծառայության մատուցմանը։

2022 թվականի սեպտեմբերի 17-ին, իր տատիկի՝ Եղիսաբեթ II թագուհու պաշտոնական սգի օրերին, Ջեյմսը միացել է իր քույր Լուիզին և վեց զարմիկներին՝ Վեսթմինսթերյան դահլիճում պետական սգի ժամանակ թագուհու դագաղի շուրջ 15 րոպեանոց պատիվ կանգնելու համար։ Սեպտեմբերի 19-ին մասնակցել է թագավորական ընտանիքի մյուս անդամների հետ միասին Եղիսաբեթ II թագուհու պետական հուղարկավորությանը։

2023 թվականի մայիսի 6-ին Ջեյմսը, որն այդ ժամանակ ուներ [[Ուեսեքս]]ի կոմսի տիտղոսը, մասնակցել է իր հորեղբոր՝ Չարլզ III-ի թագադրմանը [[Վեստմինստերյան աբբայություն]]ում։ Հաջորդ օրը մասնակցել է [[Վինձոր ամրոց|Վինձորի ամրոցում]] կայացած թագադրման համերգին։

2024 թվականի մարտի 31-ին Ջեյմսն իր մայրիկի և հայրիկի ուղեկցությամբ մասնակցել է [[Զատիկ|Զատկի]] առավոտյան պատարագին՝ Սուրբ Գեորգի մատուռում, որը գտնվում է [[Վինձոր ամրոց|Վինձորի ամրոցում]]։ Եղել է թագավորական ընտանիքի կրտսեր սերնդի միակ ներկայացուցիչը, որը ներկա է եղել այդ արարողությանը։

== Տիտղոսներ և պարգևներ ==
Ջեյմսն ունի Սևեռնի վիկոնտ տիտղոս, որը գալիս է Սոֆիի ընտանիքի ուելսյան ծագումից։ Ջեյմսին այս պատվավոր տիտղոսը շնորհվել է ծննդյան պահին՝ որպես իր հոր կոմսության օրինական ժառանգորդ։

Ծննդյան պահից Ջեյմսը ավտոմատ կերպով դարձել է Միացյալ Թագավորության արքայազն (Ուեսեքսի արքայազն Ջեյմս, այժմ՝ Էդինբուրգի արքայազն Ջեյմս)՝ 1917 թվականին տրված նամակի արտոնագրի շնորհիվ, որը արքայազնի կարգավիճակ և *Թագավորական մեծության'' կոչում է շնորհում միապետի արական սեռի բոլոր թոռներին։ Սակայն, երբ նրա ծնողներն ամուսնացել են, Բուքինգհեմյան պալատը հայտարարել է, որ իրենց երեխաները կկոչվեն կոմսի երեխաներ, այլ ոչ թե արքայազն կամ արքայադուստր։ 2020 թվականին Ջեյմսի մայրը վերահաստատել է, որ Ջեյմսը և նրա քույրը պահպանում են իրենց թագավորական տիտղոսների և կոչումների իրավունքը։

2023 թվականի մարտին հոր՝ Էդինբուրգի դուքսի կոչում ստանալուց հետո, Ջեյմսին, քաղաքավարությունից ելնելով, շնորհվել է Ուեսեքսի կոմս տիտղոսը, ինչը դարձել է ընտանիքը մատնանշող գլխավոր լրացնող տիտղոս։ Էդինբուրգի դուքս տիտղոսը, որը ստեղծվել է որպես ցմահ ազնվականի տիտղոս, կդադարի գործել հոր մահից հետո, բայց Ջեյմսը կժառանգի հոր ժառանգական ազնվական տիտղոսները՝ Ուեսեքսի կոմս, Ֆորֆարի կոմս և  Սևերնի վիկոնտ տիտղոսները:

2008 թվականի հունիսին, արքայազն Էդվարդի՝ Կանադայի Մանիտոբա նահանգ կատարած այցի առթիվ, նահանգի հյուսիսում գտնվող լիճը կոչվել է Ջեյմսի լիճ։

## Ծանոթագրություններ

Կատեգորիա:21-րդ դարի անգլիացիներ
Կատեգորիա:Մեծ Բրիտանիայի արքայազններ
Կատեգորիա:Վինձորներ